CELEX: 
Language: hu
Date: 2020-07-14 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az 1308/2013/EU európai parlamenti és tanácsi rendeletnek és az 1306/2013/EU európai parlamenti és tanácsi rendeletnek a kérelembenyújtás időrendi sorrendjén alapuló vámkontingens-kezelés keretében letétbe helyezett és felszabadított biztosítékok tekintetében történő kiegészítéséről

EURÓPAI
                            BIZOTTSÁG
                                                     Brüsszel, 2020.7.14.
                                                     C(2020) 4688 final
       A BIZOTTSÁG (EU) .../... FELHATALMAZÁSON ALAPULÓ RENDELETE
                                         (2020.7.14.)
   az 1308/2013/EU európai parlamenti és tanácsi rendeletnek és az 1306/2013/EU európai
     parlamenti és tanácsi rendeletnek a kérelembenyújtás időrendi sorrendjén alapuló
       vámkontingens-kezelés keretében letétbe helyezett és felszabadított biztosítékok
                             tekintetében történő kiegészítéséről
HU                                                                                      HU
 ---pagebreak---                                            INDOKOLÁS
   1.       A FELHATALMAZÁSON ALAPULÓ RENDELET HÁTTERE
   A közös agrárpolitika (KAP) 2013. évi reformja megerősítette, hogy a mezőgazdasági
   vámkontingensek kezelése tekintetében indokolt továbbra is alkalmazni a kérelmek
   benyújtásának időrendi sorrendjén alapuló rendszert (azaz az „érkezési sorrend” elvét).
   A vámkontingensek vagy nemzetközi megállapodásokból, vagy az EUMSZ 207. cikkén
   alapuló önálló jogi aktusokból erednek. A szóban forgó kontingensek Unión belüli
   kezeléséhez olyan szabályokra van szükség, amelyek specifikusak, és kiegészítik a meglévő
   szabályokat, nevezetesen a 907/2014/EU és (az Uniós Vámkódexet kiegészítő) (EU)
   2015/2446 felhatalmazáson alapuló rendelet előírásait.
   E felhatalmazáson alapuló rendelet kiegészíti az 1308/2013/EU rendelet (a közös
   piacszervezésről szóló rendelet) 184. cikkében foglalt szabályokat, és az említett rendelet 186.
   cikkén alapul. Hatálya olyan szabályozási területekre terjed ki, amelyekről ez idáig 31
   bizottsági rendelet rendelkezett.
   A vámkontingensekre vonatkozóan a 2013. évi reformot megelőzően megállapított általános
   szabályok némelyike mindeddig nem frissült. Ezért több ilyen rendelkezést is egyszerűbb
   vagy aktualizált szabályokkal kell felváltani és össze kell hangolni az 1308/2013/EU
   rendelettel.
   E rendelet további célja, hogy az (EU) 2020/760 felhatalmazáson alapuló bizottsági
   rendeletben foglaltaknak megfelelően végrehajtsa a következő, nem teljes mértékben
   kihasznált, jelenleg engedélyek alapján kezelt vámkontingenseknek az „érkezési sorrend” elve
   alapján működő kontingenskezelési rendszerbe történő áthelyezését: 09.4020, 09.4057,
   09.4058, 09.4203, 09.4460, 09.4015, 09.4091, 09.4261, 09.4262, 09.4421, 09.4079, 09.4152,
   09.4517, 09.4126, 09.4590, 09.4591, 09.4592, 09.4593, 09.4594, 09.4596, 09.4599.
   2.       A RENDELET ELFOGADÁSÁT MEGELŐZŐ KONZULTÁCIÓK
   A Bizottság a közös piacszervezéssel foglalkozó szakértői csoport keretében megvitatta a
   felhatalmazáson alapuló rendelet tervezetét a tagállamok által kinevezett szakértőkkel, és
   figyelembe vette e szakértők nézeteit. Ezzel egyidejűleg a Bizottság meghallgatásokat
   szervezett az érdekelt felek számára, továbbá 2020. május 11. és június 8. között sor került a
   Bizottság által a jogalkotás minőségének javítása érdekében kidolgozott keret részét képező
   visszajelzési mechanizmus alkalmazására is.
   A visszajelzési mechanizmus alkalmazása során egy hozzászólás érkezett, amely a marha- és
   borjúhúságazatot érintette, és amelynek benyújtója aziránt érdeklődött, hogy a
   rendelettervezet miért nem foglalkozik bizonyos, az „érkezési sorrend” elve alapján kezelt
   mezőgazdasági vámkontingensekkel. Ahogy az az indokolás 1. pontjának harmadik
   bekezdésében is szerepel, e felhatalmazáson alapuló rendelet kiegészíti az 1308/2013/EU
   rendelet (a közös piacszervezésről szóló rendelet) 184. cikkében foglalt szabályokat, és az
   említett rendelet 186. cikkén alapul. Következésképpen hatálya olyan, az „érkezési sorrend”
   elve alapján kezelt vámkontingensekre terjed ki, amelyek jogalapját a közös piacszervezésről
   szóló 1308/2013/EU rendelet tartalmazza; a tervezett rendelet értelmében ilyen
   vámkontingensekre vonatkozó rendelkezéseket tartalmazó bizottsági rendeletek vesztik
   hatályukat; a hatályon kívül helyezés nem érinti azokat a vámkontingenseket, amelyek
   jogalapja máshol, például az Uniós Vámkódexről szóló 952/2013/EU rendeletben található.
HU                                                1                                                 HU
 ---pagebreak---    Az Európai Parlament szakértői tájékoztatást kaptak a közös piacszervezéssel foglalkozó
   szakértői csoport megbeszéléseiről, és a csoport minden ülésére meghívták őket.
   3.        A FELHATALMAZÁSON ALAPULÓ RENDELET JOGI ELEMEI
   Ez a felhatalmazáson alapuló rendelet a vámkontingensek kezelése tekintetében kiegészíti az
   1308/2013/EU rendeletet. A felhatalmazáson alapuló rendelet az 1308/2013/EU rendeleten és
   különösen annak 186. cikkén, valamint az 1306/2013/EU rendeleten és különösen annak 66.
   cikkén alapul.
   Ez a felhatalmazáson alapuló rendelet olyan, a gazdasági szereplők által letétbe helyezendő
   biztosítékokra vonatkozó rendelkezéseket is tartalmaz, amelyek célja annak biztosítása, hogy
   bizonyos termékek kivitelére valóban sor kerüljön, és ne fordulhasson elő, hogy a szóban
   forgó termékeket az előírttól eltérő célra használják fel, illetve hogy azok nem felelnek meg
   bizonyos minőségi előírásoknak.
   Tekintettel arra, hogy az e rendelet hatálya alá tartozó biztosítékok alkalmazási köre szélesebb
   (azaz annak biztosítására is szolgálnak, hogy bizonyos, a feldolgozásra, a meghatározott célra
   történő felhasználásra, a termékek minőségével kapcsolatos előírásokra, valamint az állatok
   levágására és hizlalására vonatkozó követelmények teljesüljenek), és jogalapjuk is eltérő, a
   felhatalmazáson alapuló rendelet nem határozza meg, hogy melyek azok az illetékes tagállami
   hatóságok, amelyeknek foglalkozniuk kell velük. A tagállamok feladata, hogy kijelöljék azt
   az illetékes hatóságot, amely felelős e biztosítékok kezeléséért.
   Ezenkívül a felhatalmazáson alapuló rendelet hatályon kívül helyezi az „érkezési sorrend”
   elve alapján kezelt, mezőgazdasági termékekre vonatkozó vámkontingensekről szóló meglévő
   bizottsági rendeleteket.
HU                                                  2                                               HU
 ---pagebreak---         A BIZOTTSÁG (EU) .../... FELHATALMAZÁSON ALAPULÓ RENDELETE
                                                   (2020.7.14.)
    az 1308/2013/EU európai parlamenti és tanácsi rendeletnek és az 1306/2013/EU európai
       parlamenti és tanácsi rendeletnek a kérelembenyújtás időrendi sorrendjén alapuló
        vámkontingens-kezelés keretében letétbe helyezett és felszabadított biztosítékok
                                   tekintetében történő kiegészítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a
   922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon
   kívül helyezéséről szóló, 2013. december 17-i 1308/2013/EU európai parlamenti és tanácsi
   rendeletre1 és különösen annak 186. cikkére,
   tekintettel a közös agrárpolitika finanszírozásáról, irányításáról és monitoringjáról és a
   352/78/EGK, a 165/94/EK, a 2799/98/EK, a 814/2000/EK, az 1290/2005/EK és a
   485/2008/EK tanácsi rendelet hatályon kívül helyezéséről szóló, 2013. december 17-i
   1306/2013/EU európai parlamenti és tanácsi rendeletre2 és különösen annak 66. cikke (3)
   bekezdésére,
   mivel:
   (1)     Az 1308/2013/EU rendelet szabályokat állapít meg a vámkontingensek kezelése és a
           harmadik országok által alkalmazott különleges behozatali elbánás tekintetében.
           Ezenkívül felhatalmazza a Bizottságot arra, hogy felhatalmazáson alapuló és
           végrehajtási jogi aktusokat fogadjon el a vámkontingensek zökkenőmentes
           kezelésének biztosítása érdekében.
   (2)     Az adminisztráció egyszerűsítése érdekében a mezőgazdasági termékek nem teljes
           mértékben kihasznált vámkontingenseinek kezelése az „érkezési sorrend” elvének
           alkalmazásával történik, az (EU) 2015/2447 bizottsági végrehajtási rendelet3 49–54.
           cikkével összhangban; e cikkek szabályozzák a vám-árunyilatkozatok elfogadásának
           időbeli sorrendje alapján felhasználandó vámkontingensek kezelését.
   (3)     Indokolt úgy rendelkezni, hogy az érintett vámkontingensek igénybevétele biztosíték
           letétbe helyezéséhez legyen köthető annak biztosítása érdekében, hogy bizonyos, a
           termékek feldolgozására, meghatározott célra történő felhasználására, a termékek
           minőségével kapcsolatos előírásokra, valamint az állatok levágására és hizlalására
           vonatkozó követelmények teljesüljenek. A szóban forgó követelményeket minden
           egyes érintett vámkontingens tekintetében egy, az 1308/2013/EU rendelet 187. cikke
           alapján elfogadott végrehajtási jogi aktus határozza meg részletesen.
   1
           HL L 347., 2013.12.20., 671. o.
   2
           HL L 347., 2013.12.20., 549. o.
   3
           A Bizottság (EU) 2015/2447 végrehajtási rendelete (2015. november 24.) az Uniós Vámkódex
           létrehozásáról szóló 952/2013/EU európai parlamenti és tanácsi rendelet egyes rendelkezéseinek
           végrehajtására vonatkozó részletes szabályok megállapításáról (HL L 343., 2015.12.29., 558. o.).
HU                                                       3                                                  HU
 ---pagebreak---    (4) Az eljárás és a jogi szabályozás egyszerűsítése céljából helyénvaló a
       vámkontingenseknek az „érkezési sorrend” elvén alapuló módszer alkalmazásával
       történő kezelésére vonatkozó meglévő szabályokat tartalmazó több különböző uniós
       jogi aktust egyetlen jogi aktussal felváltani. Ezért a 440/96/EK4, az 1831/96/EK5, a
       2133/2001/EK6, a 2094/2004/EK7, a 937/2006/EK8, a 437/2009/EK9, a
       438/2009/EK10, a 933/2009/EK11, az 1064/2009/EK12, az 1085/2010/EU13 és az
       59/2011/EU14 bizottsági rendeletet, valamint az 1354/2011/EU15, a 481/2012/EU16, a
       988/2014/EU17, a 989/2014/EU18, az 1233/2014/EU19, az (EU) 2015/240520, az (EU)
   4
       A Bizottság 440/96/EK rendelete (1996. március 11.) malátacsíra és az árpa-rostamaradék
       meghatározott keverékeire vonatkozóan közösségi vámkontingensek megnyitásáról és kezeléséről
       (HL L 61., 1996.3.12., 2. o.).
   5
       A Bizottság 1831/96/EK rendelete (1996. szeptember 23.) egyes zöldség- és gyümölcsfélékre, valamint
       feldolgozott zöldség- és gyümölcstermékekre vonatkozó, a GATT alapján kötelező közösségi
       vámkvóták 1996-tól történő megnyitásáról és kezelésének szabályozásáról (HL L 243., 1996.9.24.,
       5. o.).
   6
       A Bizottság 2133/2001/EK rendelete (2001. október 30.) a gabonaágazatra vonatkozó egyes közösségi
       vámkontingensek és vámplafonok megnyitásáról és kezeléséről, valamint az 1897/94/EK, a 306/96/EK,
       az 1827/96/EK, az 1970/96/EK, az 1405/97/EK, az 1406/97/EK, a 2492/98/EK, a 2809/98/EK és a
       778/1999/EK rendelet hatályon kívül helyezéséről (HL L 287., 2001.10.31., 12. o.).
   7
       A Bizottság 2094/2004/EK rendelete (2004. december 8.) az 1104 22 98 KN-kód alá tartozó,
       másképpen megmunkált zab 10 000 tonnás vámkontingensének megnyitásáról és kezelésének
       meghatározásáról (HL L 362., 2004.12.9., 12. o.).
   8
       A Bizottság 937/2006/EK rendelete (2006. június 23.) az Amerikai Egyesült Államokból származó
       kukoricasikérre vonatkozó 2006. évi közösségi vámkontingens megnyitásáról és kezeléséről
       (HL L 172., 2006.6.24., 9. o.).
   9
       A Bizottság 437/2009/EK rendelete (2009. május 26.) hizlalásra szánt fiatal hím szarvasmarhafélékre
       alkalmazandó közösségi behozatali vámkontingens megnyitásáról és kezeléséről (HL L 128.,
       2009.5.27., 54. o.).
   10
       A Bizottság 438/2009/EK rendelete (2009. május 26.) egyes alpesi és hegyi fajtákhoz tartozó, nem
       vágásra szánt bikákra, tehenekre és üszőkre vonatkozó behozatali vámkontingensek megnyitásáról és
       kezeléséről (HL L 128., 2009.5.27., 57. o.).
   11
       A Bizottság 933/2009/EK rendelete (2009. október 6.) a 779/98/EK tanácsi rendelet részletes
       végrehajtási szabályainak a Törökországból származó baromfihús-ágazati termékek közösségi
       behozatalára vonatkozó egyes vámkontingensek megnyitása és kezelése tekintetében történő
       megállapításáról (HL L 263., 2009.10.7., 9. o.).
   12
       A Bizottság 1064/2009/EK rendelete (2009. november 4.) harmadik országokból érkező sörárpa
       behozatalára vonatkozó közösségi vámkontingens megnyitásáról és kezeléséről (HL L 291., 2009.11.7.,
       14. o.).
   13
       A Bizottság 1085/2010/EU rendelete (2010. november 25.) az édesburgonya, a manióka, a
       maniókakeményítő, valamint a 0714 90 11 és a 0714 90 19 KN-kód alá tartozó más termékek
       behozatalára vonatkozó egyes éves vámkontingensek megnyitásáról és kezeléséről, továbbá az
       1000/2010/EU rendelet módosításáról (HL L 310., 2010.11.26., 3. o.).
   14
       A Bizottság 59/2011/EU rendelete (2011. január 25.) a Szerb Köztársaságból származó borokra
       vonatkozó uniós vámkontingensek megnyitásáról és kezeléséről (HL L 22., 2011.1.26., 1. o.).
   15
       A Bizottság 1354/2011/EU végrehajtási rendelete (2011. december 20.) a juhokra, kecskékre, valamint
       a juh- és kecskehúsra vonatkozó éves uniós vámkontingensek megnyitásáról (HL L 338., 2011.12.21.,
       36. o.).
   16
       A Bizottság 481/2012/EU végrehajtási rendelete (2012. június 7.) a kiváló minőségű marhahúsra
       vonatkozó vámkontingens kezelésére alkalmazandó szabályok megállapításáról (HL L 148., 2012.6.8.,
       9. o.).
   17
       A Bizottság 988/2014/EU végrehajtási rendelete (2014. szeptember 18.) a Moldovai Köztársaságból
       származó mezőgazdasági termékekre vonatkozó uniós vámkontingensek megnyitásáról és kezeléséről
       (HL L 278., 2014.9.20., 12. o.).
   18
       A Bizottság 989/2014/EU végrehajtási rendelete (2014. szeptember 19.) a Grúziából származó
       mezőgazdasági termékekre vonatkozó uniós vámkontingensek megnyitásáról és kezeléséről (HL L 278.,
       2014.9.20., 16. o.).
HU                                                    4                                                    HU
 ---pagebreak---            2017/146621 és az (EU) 2018/56722 bizottsági végrehajtási rendeletet hatályon kívül
           kell helyezni.
   (5)     Az e rendeletben előírt szabályok alkalmazására való zökkenőmentes áttérés
           biztosítása és azon kötelezettség teljesítése érdekében, miszerint az új szabályokat
           alkalmazásuk megkezdése előtt be kell jelenteni a Kereskedelmi Világszervezetnek, e
           rendelet alkalmazását helyénvaló a 2021. január 1-jén, illetve azt követően kezdődő
           vámkontingens-időszakokra halasztani,
   ELFOGADTA EZT A RENDELETET:
                                                       1. cikk
                                                       Hatály
   Ez a rendelet az 1308/2013/EU rendeletet és az 1306/2013/EU rendeletet a kérelmek
   benyújtásának időrendi sorrendje alapján történő vámkontingens-kezelés keretében letétbe
   helyezett és felszabadított biztosítékok tekintetében kiegészítő szabályokat állapít meg.
                                                       2. cikk
                                         Biztosíték letétbe helyezése
   A kérelmek benyújtásának időrendi sorrendje alapján kezelt vámkontingens keretében
   biztosított csökkentett behozatali vámtétel igénybevételére való jogosultságnak feltételéül
   szabható, hogy az illetékes hatóságoknál biztosítékot kell letétbe helyezni.
   A gazdasági szereplőknek a biztosítékot az adott esettől függően vagy akkor kell letétbe
   helyezniük, amikor a 952/2013/EU európai parlamenti és tanácsi rendelet23 211. cikkének
   megfelelően meghatározott célra történő felhasználásra vonatkozó engedély iránt
   folyamodnak, vagy amikor az áruk szabad forgalomba bocsátására vonatkozó vám-
   árunyilatkozatot benyújtják.
   Az árfolyamot az 1306/2013/EU rendelet 106. cikkének megfelelően kell meghatározni.
                                                       3. cikk
                                 A biztosítékok felszabadítása és lehívása
   (1)     A biztosítékot haladéktalanul fel kell szabadítani, amint az illetékes hatóság kielégítő
   bizonyítékot kapott arra vonatkozóan, hogy a biztosítékhoz kapcsolódó követelmények
   teljesültek.
   19
           A Bizottság 1233/2014/EU végrehajtási rendelete (2014. november 18.) a Horvátországból és
           Macedónia Volt Jugoszláv Köztársaságból származó egyes borokra vonatkozóan közösségi
           vámkontingensek megnyitásáról és kezeléséről szóló 2597/2001/EK rendelet módosításáról (HL L 332.,
           2014.11.19., 11. o.).
   20
           A Bizottság (EU) 2015/2405 végrehajtási rendelete (2015. december 18.) az Ukrajnából származó
           mezőgazdasági termékekre vonatkozó uniós vámkontingensek megnyitásáról és kezeléséről (HL L 333.,
           2015.12.19., 89. o.).
   21
           A Bizottság (EU) 2017/1466 végrehajtási rendelete (2017. augusztus 11.) a Koszovóból származó
           borokra vonatkozó uniós vámkontingensek megnyitásáról és kezeléséről (HL L 209., 2017.8.12., 8. o.).
   22
           A Bizottság (EU) 2018/567 végrehajtási rendelete (2018. április 12.) az Izlandról származó kolbászra és
           sertéshúsra vonatkozó behozatali vámkontingensek megnyitásáról és kezeléséről (HL L 95., 2018.4.13.,
           11. o.).
   23
           Az Európai Parlament és a Tanács 952/2013/EU rendelete (2013. október 9.) az Uniós Vámkódex
           létrehozásáról (HL L 269., 2013.10.10., 1. o.).
HU                                                         5                                                       HU
 ---pagebreak---    (2)     Amennyiben a vonatkozó követelmények nem teljesültek maradéktalanul, a
   biztosítékot azon mennyiség arányában kell felszabadítani, amely tekintetében teljesültek a
   követelmények. A biztosíték fel nem szabadított összegét a 907/2014/EU felhatalmazáson
   alapuló bizottsági rendelet24 24. cikkének megfelelően le kell hívni.
                                                       4. cikk
                                            Hatályon kívül helyezés
   A 440/96/EK, az 1831/96/EK, a 2133/2001/EK, a 2094/2004/EK, a 937/2006/EK, a
   437/2009/EK, a 438/2009/EK, a 933/2009/EK, az 1064/2009/EK, az 1085/2010/EU és az
   59/2011/EU rendelet, valamint az 1354/2011/EU, a 481/2012/EU, a 988/2014/EU, a
   989/2014/EU, az 1233/2014/EU, az (EU) 2015/2405, az (EU) 2017/1466 és az (EU) 2018/567
   végrehajtási rendelet 2021. január 1-jével hatályát veszti.
   E rendeleteket továbbra is alkalmazni kell azonban azokra a vámkontingens-időszakokra,
   amelyek az említett időpontig nem zárulnak le.
                                                       5. cikk
                                        Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő hetedik napon lép
   hatályba.
   Ezt a rendeletet a 2021. január 1-jén vagy azt követően kezdődő vámkontingens-időszakokra
   kell alkalmazni.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.7.14.
                                                       a Bizottság részéről
                                                       elnök
                                                       Ursula VON DER LEYEN
   24
           A Bizottság 907/2014/EU felhatalmazáson alapuló rendelete (2014. március 11.) az 1306/2013/EU
           európai parlamenti és tanácsi rendeletnek a kifizető ügynökségek és más szervek, a pénzgazdálkodás, a
           számlaelszámolás, a biztosítékok és az euro használata tekintetében történő kiegészítéséről (HL L 255.,
           2014.8.28., 18. o.).
HU                                                        6                                                        HU